આપણા શરીરને આજના આધુનિક વાસણનો ઉપયોગ કરવાની આદત પડી ગઈ છે, પણ કાચ અને સ્ટીલના વાસણોથી આપણને જરૂરી એવું કોઈ ખનીજ પ્રાપ્ત થતું નથી, જ્યારે તાંબું, લોઢું, પિત્તળ, કાંસું વગેરે એવી ધાતુઓ છે કે જે તત્ત્કાલ તો ચાલે પણ લાંબા સમય સુધી રાંધેલું અન્ન રાખવાથી ઝેરીલા રસાયણ તેમાં ઊભા થાય છે, જે શરીરને માટે નુકશાન કારક છે. જયારે માટીના વાસણમાં ખોરાક બનાવવાથી લાભ થાય છે, ખનીજતત્ત્વો મળે છે તેથી કૃત્રિમ વિટામિન લેવાની જરૂર નથી પડતી વળી માટીના વાસણમાં ગરમ ખોરાક ગરમ રહે અને ઠંડો ખોરાક ઠંડો રહી શકે છે. આ ઉપરાંત ખોરાક લાંબા સમય રાખવાથી બગડી જતો નથી કે તેના તત્વો પણ જતા રહેતા નથી.